Diari Oficial de la Generalitat Valenciana


Sumari del DOGV 965, del 20-12-1988 (1988/812696)

DECRET 194/1988, de 12 de desembre, del Consell de la Generalitat Valenciana, pel qual s'aprova l'emissió de Deute Públic de la Generalitat Valenciana per un import global de sis mil nou-cents setanta milions de pessetes.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/12/12/194/dof/vci/html**

### Dades del document

Número de DOGV
:   965

Data del DOGV
:   20-12-1988

Secció del DOGV
:   DISPOSICIONS GENERALS

Número del document
:   1988/812696


Data del document
:   12-12-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 194/1988, de 12 de desembre, del Consell de la Generalitat Valenciana, pel qual s'aprova l'emissió del Deute Públic de la Generalitat Valenciana per un import global de sis mil nou-cents setanta milions de pessetes.  
La Llei 1/1988, de 29 de febrer, de Pressuposts de la Generalitat Valenciana per a l'exercici 1988, autoritza el Consell perquè emeta Deute Públic o concerte operacions de crèdit fins a un import de tretze mil cinc-cents milions de pessetes, destinades a finançar despeses d'inversió.  
Rebuda la preceptiva autorització del Govern de la Nació respecte a l?emissió proposada, dins del marc de la coordinació de l?endeutament públic que recullen els articles 14.3 i 14.4 de la Llei Orgànica de Finançament de les Comunitats Autònomes (LOFCA), i en virtut de l'autorització atorgada en la Llei de Pressuposts esmentada, a proposta del Conseller d'Economia i Hisenda i amb la deliberació prèvia del Govern Valencià, en sessió celebrada el dia 12 de desembre de 1988,  
DECRETE:  
Article primer  
Fent ús de l'autorització concedida al Consell segons l'article onze de la Llei 1/1988, de 29 de febrer, de Pressuposts de la Generalitat Valenciana, per a 1988, s'acorda l?emissió de Deute Públic de la Generalitat Valenciana per un import de sis mil nou-cents setanta milions de pessetes, dividida en dues sèries, amb el fi de finançar parcialment diverses despeses d'inversió que figuren en l'annex I d'aquest Decret.  
Article segon  
Les condicions d'emissió són les següents:  
Sèrie A:  
- Import: 1.970 milions de pessetes.  
- Nominal dels títols: 100.000 pessetes susceptibles de ser agrupades en títols múltiples.  
- Tipus d'emissió: a la par.  
- Tipus d'interés anual: durant els tres primers anys el 9,5%. Per als restants períodes trianuals el tipus d'interés serà el resultat de disminuir en un punt la mitja aritmètica dels tipus mitjos mensuals publicats pel Banc d'Espanya referent a l?emissió de cèdules hipotecàries de les Caixes d'Estalvis durant el semestre natural anterior. En cas de desaparició d'aquesta referència, el tipus d'interés serà el resultat de disminuir en un punt la mitja aritmètica dels tipus mitjans ponderats en operacions a termini superior a un any de les Caixes d'Estalvis Valencianes en el semestre natural anterior. Les fluctuacions del tipus d'interés s'acotaran entre el 12% i el 5%.  
- Venciments: anuals. El 30 d'octubre de cada any.  
- Amortització: anual en quotes constants d'amortització per reducció del nominal fins al 30 d'octubre de l'any 2000.  
- Data d'emissió: 30 de desembre de 1988.  
- Període de subscripció: des de la data de publicació en el Diari Oficial de la Generalitat Valenciana fins a la seua col·locació total.  
- Computable: en les Cooperatives amb Secció de Crèdit, segons l?Ordre de 16 de gener de 1987 de la Conselleria d'Economia i Hisenda. La distribució de l?import entre les Cooperatives s'adjunta en l'annex II del Decret.  
- Tractament fiscal: el mateix vigent per a les emissions de l?Estat d'acord amb el que estableix l'article 56 de l?Estatut d?autonomia de la Comunitat Valenciana i per l'article 14.5 de la Llei Orgànica de Finançament de les Comunitats Autònomes.  
Sèrie B.-  
- Import: 5.000 milions de pessetes.  
- Nominal dels títols: 10.000 pessetes susceptibles de ser agrupades en títols múltiples.  
- Tipus d'emissió: a la par.  
- Tipus d'interés anual nominal: 11,41% fix anual.  
- Venciments: semestrals. 29 de maig i 29 de novembre de cada any.  
- Amortització: d'una sola vegada, el 29 de novembre de 1991.  
- Data d'emissió: 20 de gener de 1989.  
- Període de subscripció: 20 de desembre de 1988 al 20 de gener de 1989.  
- Fixació de l?import dels cupons: l?import de cada un dels cupons d'interessos tant bruts com nets es fixaran sempre ajustant-ne la part decimal a la dècima més pròxima. El càlcul del primer cupó s'efectuarà per dies transcorreguts i base de 365 dies.  
- Possibilitat de reinversió: els subscriptors de Deute Públic de la Generalitat Valenciana 1985 Sèrie B que amortitza el 20 de gener de 1989 podran optar a la reinversió de títols d'aquesta nova emissió, si ho comuniquen abans de l'11 de gener de 1989 a l?Entitat dipositària dels títols, la qual haurà de canalitzar aquestes peticions cap a algunes de les Entitats asseguradores de l?emissió.  
- Anotacions en compte: la Generalitat Valenciana, podrà optar en qualsevol moment de l?emissió per transformar els títols emesos en anotacions en compte.  
- Tractament fiscal: el mateix vigent per a les emissions de l?Estat d'acord amb el que estableix l'article 56 de l?Estatut d?autonomia de la Comunitat Valenciana i per l'article 14.5 de la Llei Orgànica de Finançament de les Comunitats Autònomes.  
DISPOSICIONS FINALS  
Primera  
S'autoritza el Conseller d'Economia i Hisenda a adoptar les mesures i dictar les disposicions oportunes per al desplegament, eficàcia i execució d'aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 12 de desembre de 1988.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA  
Veure annex


Còpia Permalink ELI